**Închisoare**

*Alina Drăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În mijlocul regretelor,

Singurătatea vorbește mai

Mult ca niciodată,

Infiltrată în fiecare fir

De sânge care mă transportă

Mereu spre aceeași destinație-

O iluzie inertă

Sau o fărâmă de vis

Spre care am năzuit vreodată...

Din mijlocul regretelor

Îmi strig disperarea,

Săpând tot mai adânc

Groapa trecutului

În care deseori mă avânt

Ca-ntr-o încleștare de gând

În care totul rămâne neschimbat,

Sfidându-mi lacrima...

Din mijlocul prezentului

Deja am regrete...

Și nu-mi mai văd viitorul,

Și mă privesc

într-un ochi de speranță în care iar

Îmi vărs năduful...

Din mijlocul prezentului

Îmi nasc atâtea paradoxuri,

Atâtea gratii nevăzute

În spatele cărora doar lacrimile mele sunt libere...

Și-aș vrea să schimb ceva, cumva la mine

Deși n-aș vrea să schimb...

Și-aș vrea...